<h2>“بطولة <b>كورونا”</b> كانت من نصيب فريق الرجاء البيضاوي <i>اللي</i> <u>بصم</u> <b>على</b> <u>ماتشات</u> كبيرة <i>بعد</i> ما رجعات البطولة</h2>
<h2>الفرقة الوحيدة <b>اللي</b> كانت <i>مركزة</i> <u>على</u> الفوز وجمعات نقاط مهمة في سباق التتويج بالبطولة</h2>
<p>اللاعبين <u>ديال</u> الرجا كانو في مستوى بدني كبير قبل ما يعياو <u>ويخسرو</u> <i>في</i> <u>عصبة</u> الأبطال الإفريقية برباعية أمام الزمالك</p>
<p>لاعبين كانو كيتسالو الفرقة بريمات ومنح <b>توقيع</b> ولكن سردو التوني وفرحو الجمهور ديالهم بالبطولة في انتظار التأهل <u>لنهاية</u> كأس محمد السادس للأندية <u>العربية</u></p>
<p><u>أما</u> الغريم التقليدي الوداد فرجع <i>مدكدك</i> بعد عودة ماتشات البطولة، <u>خسر</u> مباريات ساهلة وصيفط <i>المدرب</i> الاسباني <b>كاريدو</b> وحتا شي <i>حاجة</i> ما <b>تبدلات</b> <i>واخا</i> اللاعبين واخذين رزقهم ومتوفرة ليهم أحسن الظروف</p>
<p><b>الوداد</b> خسرات <b>لقب</b> <b>البطولة</b> بفارق نقطة وحدة على فريق الرجا <b>وسالا</b> عندها <u>العام</u> سنة بيضاء <i>بدون</i> تتويج وخسرات <i>مع</i> الأهلي ذهابا وإيابا وتعاود نفس السيناريو مع الناصيري.</p>
<h2>عام <i>الفرقة</i> واقفة مزيان <b>وكتدي</b> ألقاب <b>وعام</b> الفرقة <i>مسالية</i> بزيرو لقب</h2>
<p><i>هاذ</i> <u>الشي</u> <u>خلا</u> الوينرز يعطيو <b>الناصيري</b> مهلة 60 يوم باش يصحح الأخطاء التسييرية ديالو وميبقاش يدير مع الجمهور <i>سياسة</i> خاوية في عامرة</p>
<h4></h4>